पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण की रफ्तार बेकाबू बनी हुई है। इस महीने के पहले दिन शनिवार को कुल 388 पॉजिटिव केस आए हैं। इनमें भी छबड़ा में 117 और अंता में 97 मिले हैं। कस्बाई व ग्रामीण क्षेत्र में कोरोना संक्रमण पैर पसार चुका है। हर दिन लोगों की मृत्यु हो रही है। कस्बाई व ग्रामीण क्षेत्र से गंभीर हालत में कई मरीज जिला अस्पताल पहुंच रहे हैं।जिले में अप्रैल के महीने में कोरोना का कहर बरपा है। एक ही महीने में केस 3979 पर पहुंच गए। वहीं 29 अप्रैल तक की रिपोर्ट के अनुसार पॉजिटिविटी रेट 22.7 रही है। बारां शहर सहित जिले में कस्बाई व ग्रामीण क्षेेत्र में कोरोना संक्रमण के नए केस हर दिन सामने आ रहे हैं।
अनदेखी..समय पर नहीं मिल रही जांच रिपोर्ट चिंताजनक बात यह है कि जांच संख्या में कमी, समय पर जांच रिपोर्ट नहीं मिलने के कारण भी मामलों में बेहताशा वृद्धि हुई है। इसमें लोगों की असमय जान जा रही है। स्थिति यह है कि जिला अस्पताल पहुंच रहे कई मरीज तो 24 घंटे भी पूरे नहीं कर पा रहे हैं।
शहर में मिले 46 पॉजिटिव जिले में एक की मृत्यु डिप्टी सीएमएचओ (स्वास्थ्य) डॉ. राजेंद्र कुमार मीना ने बताया कि जिले में शनिवार को 388 नए केस आए हैं। वहीं एक जने की मृत्यु हुई है। अंता में 97, अटरू में 21, बारां ब्लॉक में 18, छबड़ा में 117, छीपाबड़ौद में 26, किशनगंज में 28, शाहाबाद में 35 और बारां शहर में 46 नए केस सामने आए हैं।
आमजन सावधानी बरतें, नियमों का करें पालन जिला अस्पताल पीएमओ डॉ. बिहारीलाल मीणा का कहना है कि कोरोना के बढ़ते संक्रमण से बचाव में आमजन की भूमिका महत्वपूर्ण है। कोरोना संक्रमण की रफ्तार को राेकने के लिए घरों पर ही रहें। अतिआवश्यक होने पर घर से बाहर निकले, तो मास्क अच्छी तरह से पहनें। सोशल डिस्टेंसिंग की पालना करें, हाथों को सेेनेटाइज करें। बार-बार साबुन से हाथ धोएं। संक्रमण से बचाव को लेकर पूरी तरह से सतर्कता बरतें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn